In nomine sanctæ et individuæ Trinitatis, ego Hugo, Dei gratia Senonensis æcclesiæ archiepiscopus, notum fieri volumus universis presentibus simul et futuris, quod Gaubertus de Sellenniaco et Johannes frater ejus, et Milo, filius Jheremiæ de Joviniaco dederunt Deo et æcclesiæ Sancte-Mariæ de Deiloco, et canonicis ibidem Deo servientibus territorium de Beischia, tam nemus scilicet quam planam terram, et totum penitus ejusdem loci qui Beischia dicitur nemoris et planæ terræ casamentum, pro sex solidis census, singulis annis. Cujus territorii mediam partem Milo, filius Jheremiæ tenebat a Gauberto de Sellenniaco, in casamento. Gaubertus, vero, totum territorium tenebat a Burchardo, filio Auvalonis. Prefati igitur census tres solidi reddentur Gauberto, tres alii Miloni. Canonici vero de Deiloco propter hoc beneficium dederunt eis quindecim libras denariorum. Laudavit hoc Falsa, uxor Gauberti et filiæ ejus Richoud et Agnes et Thecia; mater Milonis, et fratres ejus Guido Rebulcatus et Galterus et sorores ejus Richeldis et Aanordis; et Hugo de Pressiaco, maritus Richeldis. Laudavit etiam hoc Bulchardus de Sellenniaco, a quo Gaubertus prefatum casamentum tenebat in feodo, qui quinquaginta solidos habuit, pro hac laude, de karitate Deilocensis ecclesiæ, et Aanordis uxor ejus. Laudaverunt etiam Bulchardus et ejus uxor, canonicis Deilocensibus, prata que inter Paretum et Malum-Repastum Deilocensis possidet æcclesia, quæ fuerunt de territorio Heremburgis de Merlenniaco, usque ad tres solidos census, et partem quandam terræ quam Guiardus Cattus Deilocensi dederat æcclesiæ, pro anima filiæ suæ; quæ omnia de casamento Bulchardi fuerant, sed et usualia ad opus animalium suorum, excepta pastura quercuum dederunt eidem æcclesiæ Bulchardus et uxor sua in parte quam habebant in nemore de Montcegun, centum solidos accipientes a canonicis propter hoc beneficium. Ne igitur, futuris temporibus, Bulchardo vel ejus heredibus ab his conventionibus liceat discedere, seu quilibet alius æcclesiam supradictam contra presentem cartulam audeat, futuris temporibus, inquietare, sigilli nostri auctoritate eam munivimus, et testium honestorum attitulatione corroboravimus. Hujus rei testes sunt: Guillermus, archidiaconus; Rainardus, archidiaconus; Dambertus de Sellenniaco; Agano de Ticiaco (Tuciaco).